**Zmluva o dielo č. .............**

uzatvorená v zmysle Hlavy II Diel I (§ 409 - § 470) Zákona č. 513/1991 Zb. „Obchodný zákonník“ v znení neskorších zmien a doplnkov

**Čl. 1.**

**Zmluvné strany**

**1.1. Objednávateľ: FIFTIE, s.r.o.**

Sídlo: Dolná 16, 974 01 Banská Bystrica

Zastúpený: Ing. Milan Tlučák, konateľ

IČO: 36037176

DIČ: 2020087872

Bankové spojenie:

Číslo účtu:

**1.2. Zhotoviteľ:**

Sídlo :

Zastúpený:

IČO:

DIČ:

Bankové spojenie:

Číslo účtu:

Zapísaný v registri:

**Čl. 2.**

**PODMIENKY VZNIKU ZMLUVNÉHO ZÁVäzku**

* 1. Objednávateľ a zhotoviteľ uzatvárajú túto zmluvu ako výsledok obstarávania zákazky v zmysle Jednotnej príručky pre žiadateľov/prijímateľov k procesu a kontrole verejného obstarávania/obstarávania s názvom predmetu „Vytvorenie webovej stránky“ zadávanej na základe výzvy na predkladanie ponúk, ktorá bola vyhlásená dňa ............... .

**Čl. 3.**

**PREDMET ZMLUVY**

* 1. Predmetom tejto zmluvy je
* záväzok zhotoviteľa dodať objednávateľovi predmet zmluvy (ďalej aj „dielo") a previesť na objednávateľa vlastnícke právo k dielu,
* záväzok objednávateľa dielo prevziať do vlastníctva a zaplatiť zhotoviteľovi dojednanú cenu za dielo, a to všetko za podmienok dojednaných v tejto zmluve.
  1. Zhotoviteľ sa zaväzuje objednávateľovi dodať dielo podrobne špecifikované v prílohe č. 1 tejto zmluvy
  2. Súčasťou dodania diela je aj jeho doprava na miesto dodania, uvedenie do prevádzky, odskúšanie, a odovzdanie dokladov potrebných na užívanie diela a výkon vlastníckeho práva objednávateľa. Záväzok zhotoviteľa dodať dielo sa považuje za splnený až riadnym splnením záväzkov podľa tohto odseku zmluvy.

**Čl. 4.**

**MIESTO A ČAS DODANIA**

* 1. Miestom dodania diela je: FIFTIE, s.r.o., Dubovská 29, 962 61 Dobrá Niva
  2. Zhotoviteľ sa zaväzuje dodať dielo v rozsahu záväzku podľa čl. I. tejto zmluvy najneskôr však do 3 mesiacov od nadobudnutia účinnosti tejto zmluvy.
  3. Presný dátum a čas dodania diala si dohodne zhotoviteľ s objednávateľom najmenej tri dni vopred.
  4. V prípade omeškania zhotoviteľa s dodaním diela (v rozsahu záväzku podľa čl. I. tejto zmluvy) má objednávateľ nárok na zmluvnú pokutu vo výške 0,02 % denne z ceny nedodanej alebo neskoro dodaného diela. Zaplatením zmluvnej pokuty nie je dotknutý nárok objednávateľa na náhradu škody. Pokiaľ dielo nebude dodané ani v dodatočnej lehote určenej objednávateľom, objednávateľ je oprávnený od tejto časti zmluvy odstúpiť a má nárok na náhradu škody, ktorá mu nedodaním diela vznikla; škodou sa v tomto prípade rozumie aj rozdiel medzi cenu podľa čl. IV. tejto zmluvy a cenou, za ktorú objednávateľ obstaral dielo u iného dodávateľa z dôvodu omeškania zhotoviteľa.

**Čl. 5.**

**PODMIENKY DODANIA**

* 1. Zhotoviteľ je povinný po dodaní diela do miesta dodania toto dielo uviesť do prevádzky. Až riadnym splnením povinností podľa tohto ods. zmluvy sa záväzok zhotoviteľa dodať dielo považuje za splnený.
  2. O odovzdaní a prevzatí diela spíšu zhotoviteľ a objednávateľ alebo ich poverení zástupcovia v mieste dodania preberací protokol, ktorý obsahuje najmä, nie však výlučne: dátum odovzdania a prevzatia, súpis zjavných vád zistiteľných pri obhliadke a podpisy zhotoviteľa a objednávateľa alebo ich poverených zástupcov.
  3. Spolu s dielom je zhotoviteľ povinný odovzdať objednávateľovi všetky doklady, ktoré sa k nemu vzťahujú a ktoré sú potrebné na užívanie diela a na výkon vlastníckeho práva, a to najmä, nie však výlučne návod na obsluhu v slovenskom jazyku, dodací list, záručný list a iné relevantné dokumenty.
  4. Momentom podpisu preberacieho protokolu po uvedení diela zhotoviteľom do prevádzky v mieste dodania podľa tejto zmluvy prechádza nebezpečenstvo škody a vlastnícke právo k tovaru na objednávateľa.

**Čl. 6.**

**CENA ZA DIELO A PLATOBNÉ PODMIENKY**

* 1. Cena za dielo je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Cena za dielo v rozsahu podľa tejto zmluvy je:

Platca DPH (vyplní iba platca DPH)

Cena bez DPH: ................................. Eur

Výška DPH: ................................. Eur

Cena s DPH: ................................. Eur

Neplatca DPH (vyplní iba neplatca DPH)

Cena bez DPH: ................................. Eur

Podrobná špecifikácia ceny je uvedená v prílohe č. 2 tejto zmluvy.

* 1. V cene za dielo sú zahrnuté všetky náklady zhotoviteľa spojené s dodaním diela a prevodom vlastníckeho práva, vrátane nákladov na balenie, dopravu do miesta dodania, prípadné poistenie, inštaláciu, skúšku funkčnosti, daň z pridanej hodnoty a pod.
  2. Cenu za dielo sa objednávateľ zaväzuje zaplatiť zhotoviteľovi na základe faktúry riadne vystavenej zhotoviteľom a doručenej objednávateľovi. Zhotoviteľ je oprávnený vystaviť faktúru najskôr v deň, keď bude dielo uvedené do prevádzky v mieste dodania po splnení záväzkov zhotoviteľa pri dodaní diela v rozsahu podľa ustanovení tejto zmluvy. Splatnosť faktúry je do 60 dní odo dňa jej doručenia objednávateľovi, a to bezhotovostným prevodom na účet zhotoviteľa uvedený na faktúre, prípadne iným spôsobom v súlade s platnými právnymi predpismi.
  3. Prílohou faktúry vystavenej zhotoviteľom musí byť dodací list a preberací protokol podpísaný objednávateľom.
  4. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov. V prípade, že výška ceny za dielo na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo k nej nebude priložená príloha podľa ods. 6.5, objednávateľ je oprávnený vrátiť faktúru zhotoviteľovi na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení objednávateľovi.
  5. V prípade, ak je objednávateľ v omeškaní so zaplatením ceny za dielo, zhotoviteľ má nárok na úrok z omeškania vo výške 0,05% z dlžnej sumy za každý aj začatý deň omeškania.

**Čl. 7.**

**ZODPOVEDNOSŤ ZA VADY A ZÁRUKA**

* 1. Zhotoviteľ je povinný dodať objednávateľovi dielo v množstve a akosti podľa podmienok tejto zmluvy a plne spôsobilú na užívanie na určený účel vyplývajúci z povahy daného diela. Zhotoviteľ sa zaväzuje, že dielo ku dňu jeho dodania bude v jeho výlučnom vlastníctve a nebude zaťažené žiadnymi právami tretích osôb, a že zároveň bude spĺňať všetky požiadavky na akosť, kvalitu, funkčnosť a prevádzkyschopnosť, ktoré stanovujú všeobecne záväzné právne predpisy a technické normy, a rovnako bude spĺňať aj všetky bezpečnostné, požiarne, hygienické a zdravotné normy. V prípade, že sa tak nestane, má dielo vady.
  2. Zhotoviteľ zodpovedá za právne i faktické vady, ktoré má dielo v okamihu prechodu nebezpečenstva škody na objednávateľa, a to aj vtedy, ak sa vada stane zjavnou až po tomto čase. Zhotoviteľ zodpovedá aj za vadu, ktorá vznikne až po prechode nebezpečenstva škody na diela na objednávateľa, ak je vada spôsobená porušením povinností zhotoviteľa.
  3. Zhotoviteľ týmto poskytuje na tovar záruku v dĺžke uvedenej v prílohe č. 1 tejto zmluvy.
  4. Záručná doba neplynie po dobu, po ktorú nemohol objednávateľ dielo užívať pre vady, za ktoré zodpovedá zhotoviteľ.
  5. Záruka sa nevzťahuje na vady spôsobené neodbornou manipuláciou s dielom v rozpore s návodom na obsluhu, prípadne násilným a neoprávneným zásahom do diela.

**Čl. 8.**

**OZNÁMENIE VÁD A NÁROKY Z VÁD POČAS ZÁRUČNEJ DOBY**

* 1. Vady diela je objednávateľ povinný písomne reklamovať u zhotoviteľa bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu elektronickou poštou.
  2. Zhotoviteľ je povinný zabezpečiť odstránenie vady diela v podobe jeho plného sfunkčnenia na vlastné náklady, s odbornou starostlivosťou, najneskôr do 30 kalendárnych dní od nahlásenia vady.
  3. V prípade omeškania zhotoviteľa s odstránením vady diela je zhotoviteľ povinný zabezpečiť objednávateľovi náhradné dielo použiteľné na rovnaký účel, ako slúžilo pôvodné dielo, v opačnom prípade má objednávateľ právo na uplatnenie zmluvnej pokuty voči zhotoviteľovi vo výške 5,- EUR za každý deň omeškania zhotoviteľa pri odstránení vady alebo omeškania pri poskytnutí náhradného diela. Tým nie je dotknutý nárok objednávateľa na náhradu škody v plnej výške.
  4. Ak zhotoviteľ neodstráni vadu alebo neposkytne náhradné dielo ani v dodatočnej primeranej lehote, ktorú mu objednávateľ určil, alebo ak vyhlási, že vadu neodstráni, alebo ak je vada neodstrániteľná, objednávateľ je oprávnený od zmluvy odstúpiť.
  5. Zhotoviteľ zodpovedá za škodu, ktorá vznikne objednávateľovi v dôsledku toho, že dielo mal vady. Zhotoviteľ zároveň zodpovedá za škodu spôsobenú objednávateľovi nepravdivosťou a/alebo neúplnosťou ktoréhokoľvek z vyhlásení zhotoviteľa v tejto časti zmluvy.

**Čl. 9.**

**ODSTÚPENIE OD ZMLUVY**

* 1. Objednávateľ je oprávnený písomne odstúpiť od tejto zmluvy v prípade, že zhotoviteľ podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä – nie však výlučne – nedodanie diela v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie objednávateľovi v zmluvne dohodnutej lehote, ako aj neodstránenie vád predmetu zmluvy za podmienok uvedených v tejto zmluve.
  2. Pokiaľ dielo nebude spĺňať podmienky a technické parametre požadované objednávateľom v procese obstarávania, objednávateľ je oprávnený od tejto zmluvy odstúpiť a má nárok aj na náhradu škody, ktorá mu v dôsledku toho vznikla; škodou sa v tomto prípade rozumie aj rozdiel medzi cenou podľa čl. 6. tejto zmluvy a cenou, za ktorú objednávateľ obstaral dielo u iného dodávateľa z dôvodu nesplnenia podmienok zhotoviteľom týkajúcich sa technických parametrov predmetu zmluvy.
  3. V prípade, ak nastane dôvod pre odstúpenie od tejto zmluvy objednávateľom, objednávateľ je oprávnený odstúpiť od tejto zmluvy aj len pre časť plnenia, ktorého sa dôvod odstúpenia týka.
  4. Zhotoviteľ je oprávnený odstúpiť od tejto zmluvy, v prípade, že objednávateľ nezaplatí dohodnutú cenu za dielo v zmysle zmluvne dohodnutých platobných podmienok ani do 30 dní od uplynutia dojednanej lehoty splatnosti.
  5. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.

**Čl. 10.**

**ZÁVEREČNÉ USTANOVENIA**

* 1. Právne vzťahy touto zmluvou neupravené sa riadia platnými právnymi predpismi, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
  2. Zhotoviteľ je povinný strpieť výkon kontroly/auditu/overovania súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy o poskytnutí NFP č. .........................., a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu sú najmä:

1. Poskytovateľ a ním poverené osoby;
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
3. Najvyšší kontrolný úrad SR, Certifikačný orgán a nimi poverené osoby;
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
5. Splnomocnení zástupcovia Európskej Komisie a Európskeho dvora audítorov;
6. Orgán zabezpečujúci ochranu finančných záujmov EÚ;
7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
   1. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR.
   2. Táto zmluva môže byť doplnená a zmenená len na základe písomného dodatku podpísaného zmluvnými stranami.
   3. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
   4. Jednotlivé ustanovenia každej časti a každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
   5. Zmluva je vyhotovená v štyroch rovnocenných vyhotoveniach, z ktorých dve si ponechá predávajúci a dve kupujúci.
   6. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
   7. Zmluva nadobudne platnosť dňom jej podpisu oboma zmluvnými stranami a účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania zo strany poskytovateľa NFP a to doručením kladnej hodnotiacej správy.

Prílohy:

Príloha č. 1: Technická špecifikácia predmetu zmluvy (*predkladá úspešný uchádzač v čase podpisu zmluvy*)

Príloha č. 2: Skladba ceny zmluvy (*predkladá úspešný uchádzač v čase podpisu zmluvy*)

Príloha č. 3: Zoznam subdodávateľov zmluvy (*predkladá úspešný uchádzač v čase podpisu zmluvy*)

|  |  |
| --- | --- |
| V ................ dňa .........2023 | V ......................... dňa .........2023 |
| Objednávateľ: | Zhotoviteľ: |
| ...............................................  Ing. Milan Tlučák  konateľ | ...............................................  Podpis oprávneného  zástupcu dodávateľa |

**Príloha č. 3 Zmluvy: Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V ..........................,dňa: V ...................... dňa:

Zhotoviteľ: Objednávateľ: